Amir Ahnaf

Muhammad Amir Ahnaf Mohd Khairudin (lahir 17 Februari 2000) ialah seorang pelakon dan model lelaki Malaysia. Kerjayanya bermula sebagai salah seorang peserta Hero Remaja 2021/2022. Beliau terkenal dengan melakonkan watak sebagai Kahar dalam siri Astro Originals Projek: High Council (2023).

Kehidupan awal dan pendidikan 
Amir Ahnaf dilahirkan dan dibesarkan di Dungun, Terengganu dan merupakan anak sulung daripada 9 adik beradik. 

Beliau dahulu merupakan Presiden Badan Wakil Pelajar di MRSM Kuala Terengganu. Amir telah mempelajari ilmu Silat sejak tingkatan 1 sehingga tingkatan 5, dan pengalaman dalam seni mempertahankan diri ini banyak membantunya ketika memegang watak Kahar dalam Projek: High Council yang penuh dengan adegan aksi. Selain itu, beliau juga pernah menyertai pasukan ragbi sekolah sejak di Tingkatan 1 dan telah menyertai pelbagai jenis pertandingan termasuklah pertandingan taranum Al-Quran dan berazan. Amir juga pernah menubuhkan sebuah kumpulan muzik sendiri ketika berada di sekolah dan memegang posisi sebagai vokalis utama.

Kerjaya
Kerjayanya bermula setelah beliau dipilih menjadi salah seorang peserta Hero Remaja 2021.

Amir Ahnaf memulakan kerjayanya sebagai pelakon dengan membintangi drama bersiri Akim & Mira: Kisah Cinta 1999 dan memegang watak sebagai Ejoi yang telah mula disiarkan di Astro Ria bermula 22 Disember 2022. Beliau mendapat perhatian meluas dengan memegang watak sebagai Kahar, pelajar Kolej Ungku Deramat dalam Projek: High Council yang disiarkan serentak di Astro GO dan Astro Ria. Ia turut dibintangi oleh Mierul Aiman, Nadhir Nasar, Naim Daniel dan Daiyan Trisha.

Kehidupan peribadi 
Beliau kini menetap di Selangor. Amir juga berbakat dalam menyanyi, bermain gitar, menggubah lagu, dan melukis.

Filemografi

Filem

Drama

Telefilem

Televisyen

Video Muzik

Diskografi

Anugerah dan pencalonan

Rujukan

Pautan luar 
 
 
 
 Amir Ahnaf di YouTube

Kelahiran 2000
Orang hidup
Orang Malaysia berketurunan Melayu
Muslim Malaysia
Orang dari Terengganu
Pelakon lelaki Malaysia
Pelakon lelaki Malaysia abad ke-21
Peragawan Malaysia
Alumni Universiti Pendidikan Sultan Idris
Peserta Hero Remaja